Taotlusvooru sai esitada projekte määruse kolme tegevuse osas. Esitatud taotlused plaanivad hakata pakkuma toimetulekuprobleemidega peredele või puudega lapsega peredele lapsehoiuteenuse kulude hüvitamist ning laste hooldamist ja järelevalvet pakkuvaid sotsiaalteenused, et võimaldada lapsevanema tööturule sisenemist. Samuti on kavas  tugiisikuteenuse pakkumine kinnipidamiskohast vabanenule või tööealisele inimesele, kes vajab abi puude, haiguse või mõne olukorra tõttu, mis raskendab tema toimetulekut. Toetusrahale kandideerivad ka need taotlused, mis pakuvad puudega inimesele isikliku abistaja teenust võimaldamaks teenuse saaja või hoolduskoormusega isiku tööturule sisenemist.    Projektitaotlusi esitasid SA Innovesse erinevad OÜ-d, MTÜ-d, SA-d ja kohalikud omavalitsused üle Eesti. Kõige rohkem taotlusi esitati Harjumaalt - 18, järgnes  Tartumaa 6 taotlusega ning Ida-Virumaa 5 taotlusega.